b'\n_START_ARTICLE_\nJulia Roberts\n_START_SECTION_\nBiografija\n_START_PARAGRAPH_\nRoberts gim\xc4\x97 Smirnoje, D\xc5\xbeord\xc5\xbeijos valstijoje, Betty Lou (motina) ir Walter Grady Roberts (t\xc4\x97vas) \xc5\xa1eimoje. D\xc5\xbeiulija turi vyresn\xc4\xaf brol\xc4\xaf Eric Roberts ir seser\xc4\xaf Lisa Roberts Gillan, taip pat dukter\xc4\x97\xc4\x8di\xc4\x85 Emma Roberts. Visi jie gerai \xc5\xbeinomi aktoriai._NEWLINE_Roberts t\xc4\x97vai i\xc5\xa1siskyr\xc4\x97 1972\xc2\xa0m. Mergait\xc4\x97 liko gyventi su motina, kuri i\xc5\xa1tek\xc4\x97jo antr\xc4\x85 karta u\xc5\xbe Michael Motes, vyro, kuris buvo apib\xc5\xabdinamas kaip turintis alkoholizmo problem\xc5\xb3, smurtaujantis ir da\xc5\xbenai bedarbis. D\xc5\xbeiulija bijojo savo pat\xc4\x97vio ir n\xc4\x97ra linkusi atvirauti apie savo vaikyst\xc4\x97s prisiminimus i\xc5\xa1 to laikotarpio. Roberts mama su savo antruoju vyru i\xc5\xa1siskyr\xc4\x97 po vienuolikos met\xc5\xb3 santuokos, kaip prie\xc5\xbeast\xc4\xaf \xc4\xafvardijusi \xe2\x80\x9e\xc5\xbeiaurus elgesys\xe2\x80\x9c ir v\xc4\x97liau yra prasitarusi, jog \xc5\xa1i santuoka buvo \xe2\x80\x9edid\xc5\xbeiausia, mano gyvenime padaryta klaida\xe2\x80\x9c. D\xc5\xbeiulijos t\xc4\x97vas mir\xc4\x97 nuo v\xc4\x97\xc5\xbeio, kai mergaitei tebuvo de\xc5\xa1imt._NEWLINE_D\xc5\xbeiulija planavo studijuoti veterinarij\xc4\x85, bet aplinkyb\xc4\x97ms susiklos\xc4\x8dius kita linkme, ji pasirinko studijuoti \xc5\xbeurnalistik\xc4\x85. Su aktoryste ji buvo susipa\xc5\xbeinusi dar jaunyst\xc4\x97je, nes jos t\xc4\x97vai abu buvo teatro aktoriai. Pirmasis Roberts vaidmuo kartu su jos vyresniu broliu Eric filme \xe2\x80\x9eRaudonas kraujas\xe2\x80\x9c (Blood Red), nors filmas buvo nufilmuotas dar 1986\xc2\xa0m., \xc5\xbei\xc5\xabrovai j\xc4\xaf gal\xc4\x97jo i\xc5\xa1vysti tik 1989\xc2\xa0m. \xc4\xaekv\xc4\x97pta savo brolio s\xc4\x97km\xc4\x97s Holivude D\xc5\xbeiulija nusprend\xc4\x97 i\xc5\xa1bandyti savo j\xc4\x97gas aktoryst\xc4\x97je ir netrukus suvaidino vaidmenis, atv\xc4\x97rusius jai keli\xc4\x85 \xc4\xaf super\xc5\xbevaig\xc5\xbed\xc4\x97s status\xc4\x85.'